Chowder van patat | Skoor. Uit my Koskas.
← Die ander tamatie	Daai pastaslaai waaroor almal so gek is →	Chowder van patat	10
PATAT VERLEIDING o.b.a ‘Chowder’ vir Boendoe
250g Spek, opgesny in blokkies
1 rooi soetrissie, in blokkies
2 groot soetpatats, geskil en in klein blokkies gesny
4-5koppies hoender of groente aftreksel
1 blik mieliepitte – nie die room tipe nie
Gekapte koljanderblare, of alternatiewelik pietersielie
– Braai die spek tot lekker bruin, en gooi die meeste vet af. Gebruik ‘n diep pot
vir hierdie oefening. – Voeg die ui en soetrissie by, en braai verder tot sag. – Voeg die patats en die aftreksel by, en kook tot die patat sag is.
– Gooi die mielies in, gevolg deur die melk en sout. Laat prut stadig vir 5 – 10 minute Meng ‘n bietjie gekapte koljander of pietersielie in net voor opdiening.
Bedien met Quesadillas wat gemaak word van 2 tortillas wat warm gemaak is, en gerasperde kaas, gekapte chillies en koljanderblare tussen die 2 wraps kry, en dan soos ‘n pizza gesny. Of roosterbrood met knoffel gevryf – altyd ‘n wenner!
Dankie Boendoe vir die verwysing na die webwerf vol ingelse kos
Posted by Skoor op April 10, 2008 in Lekker maklike kos
← Die ander tamatie	Daai pastaslaai waaroor almal so gek is →	2 responses to “Chowder van patat”	Pikkelik	April 11, 2008 at 1:57 nm	Hi Skoor, lyk my ek is al een wat aan daai, ‘weet-wragtig-nie-wat-om-te-maak-vir-ete’ siekte lei…. Ek is altyd eerste hier. Die patats lyk heerlik, die het ons darem vollop hier in die tuin. Gaan hom die naweek probeer…
Reply	boendoe	April 11, 2008 at 6:39 nm	Hei, Pikkie, jy sallie verkeerd gaan nie! Dis voorwaar koningskos!